මහලු විය එළැඹීම, නැතහොත් වියපත් වීම යනු දුර්වල වීම හෝ හැකියාවන්ගෙන් තොර වීම නොවේ. බොහෝ දෙනෙකු සිතා සිටින්නේ වියපත් වීම යනු සිරුරින් මනසින් දුර්වල රෝගියෙකු බිහිවීමට මග විවෘත වීමක් ලෙසය. එහෙයින් ඔවුන් කයින් මනසින් ඇතිවන යම් දුර්වල බවක් වයස මත පටවා ප්‍රතිකාර වෙත යොමුවීම මගහැර සිටී. එයින් සිදුවන්නේ එය තීව්‍රම රෝගී තත්ත්වයක් ලෙස වැඩිදියුණු වී විශාල සමාජ ප්‍රශ්නයක් ගොඩනැංවෙන අතර වැඩිහිටියාට ජීවිතයේ සැඳෑ සමය අසතුටින් රෝගී අයෙකු ලෙස සීමා වී ගෙවන්නට සිදුවීමය. ඩිමෙන්ෂියා නැතිනම් චිත්ත වික්ෂේපය ගැන ඔබ දැන සිටිය යුතුවන්නේ මෙවැනි පසුබිමකය. වයස අවුරුදු 60 ට වැඩි මෙන්ම ඇතැම් විට ඊට අඩුවයස්වලදීද ඩිමෙන්ෂියා රෝග ලක්ෂණ මතුකරවන්නට ඉඩ ඇති අතර කාන්තාවන් අතර තුන් ගුණයකින් බහුලය. ඩිමෙන්ෂියාවට ප්‍රතිකාර ලබානොගතහොත් මරණීය රෝගයක් දක්වා වැඩිදියුණු විය හැකිවාක් මෙන්ම විෂාදය වැනි වෙනත් මානසික රෝගවලටද ගොදුරුවීමේ ඉඩකඩක් සලසනු ඇත. ඇතැම් විට වැඩිහිටියන් විසින් සිදුකරන සමහර කාර්යයන් අප ඩිමෙන්ෂියාව යැයි හඳුනා නොගන්නා තරමට සුලභ රෝග ලක්ෂණ පෙන්නුම් කරයි.
ඩිමෙන්ෂියා රෝග ලක්ෂණ බහුලව මතුකරවන්නට ඉඩ ඇත්තේ කව්රුන් අතරද?
කාන්තාවන් අතර